Oosies bo by interhoër | Netwerk24
13 Maart 2019 05:30
Die Hoërskool Oosterlig in Boksburg het onlangs in massas na die Boksburg-stadion opgetrek en hul steun gewys aan die at­lete wat aan die interhoër-atletiekbyeenkoms deelgeneem het.
Marnus Viljoen, wat die trofee vir die beste senior seun op die baan gewen het.
Die Leeuwenhof Akademie in Germiston, die Hoërskool Delmas, die Hoërskool Stoffberg in Brakpan en die Hoërskool John Vorster in Nigel het ook aan die byeenkoms deelgeneem.
"Die Oosies het bankvas gesit en uit volle bors gesing," sê Mara Strydom, woordvoerder van die skool.
Die dirigente se aankoms was 'n fantastiese Queen-repertoire.
Die skool het die vyfde jaar agtereenvolgens die geesbeker gewen.
Die Oosies was ook die mede-wenners vir die uitbeelding van die tema, "It's a kind of magic".
Boonop het die skool se atlete seker gemaak hulle is die algehele wenners van die interhoër­byeenkoms.
Drie Oosie-leerlinge, Llewelyn Marais, Jacques Janse van Rensburg en Aiden Janse van Rensburg, het die oorwinning op kamera vasgevang.